Hindi kaya?
Ibig sabihin ba nito...
Nagtipon na silang lahat?
Pagmasdan n'yo! Sa lahat ng nandito, ako pa ang nanginginig sa tuwa!
Naiintindihan ko na. Kayo pala ang mga 'yon!
Ang apat na kalamidad mula sa propesiya!
Kayo ang wawasak sa Camelot, na binuo ng aking hari.
Ang Apat na Kabalyero ng Katapusan!
Aba, nakakatuwa naman!
Hindi ko akalaing mabibigyan ako ng pagkakataong
makilala ngayon ang Apat na Kabalyero ng Katapusan.
Ano?
Mga kabalyero ng katapusan din sila tulad ko?
Bumaligtad na ang sitwasyon!
Pabagsakin n'yo na ang lalaking 'yan!
Ano na'ng gagawin ko ngayon?
Hoy, tanda.
O?
Sinabi ko na sa 'yo.
Pagkakataon mo na 'to para tumakas.
- Hindi maaari! - Ha?
Hahayaan mong makatakas ang kalaban?
Dapat siyang hulihin at ikulong!
Wala akong pakialam.
Mapanganib ang matandang lalaking 'to, pero wala siyang balak na pumatay.
Hindi!
Hindi mapagkakailang kalaban pa rin siya!
Binibining Gawain, ano sa tingin n'yo?
Hindi ba't isang kalokohan ang hayaang makatakas ang kalaban?
Tama ako, di ba?
Papatayin ko siya.
Ha?
Isang malaking kasalanan ang pagtawag sa 'kin ng bata.
Dapat lang siyang parusahan ng kamatayan.
Ha?
Hindi naman kailangang umabot sa gano'n.
Mapanganib ang babaeng 'to.
Percy?
Ngayong may maaasahan ka nang mga kakampi,
lumakas na ba bigla ang loob mo?
Ayaw pa rin kitang kalabanin!
Ha?
Di ko magawang kamuhian ka, Pellegarde, di tulad sa ama ko at kay Haring Arthur.
Percival.
Ano ba'ng pinagsasasabi niya?
Pagtawanan mo man ang sasabihin ko dahil hindi naman kita kilala,
pero may kutob ako
na hindi ka masamang tao.
Pero kanina, nabanggit mong nasa panig ako ng kasamaan.
Tama 'yon, pero...
mali ba ang kutob ko?
Hmm.
Gusto mong talikuran ko ang aking panginoon at umanib sa inyo?
'Yon ba ang gusto mo?
Oo! Gagawin mo 'yon, di ba?
Pasensiya na.
Sa kasamaang palad, hindi.
Bitawan mo si Percival!
Halika rito.
Heto na!
Puwes! Susundin ko ang payo n'yo at aatras!
Di ko siya hahayaang makatakas!
Heto naman ang sa inyo.
Perpektong Harang.
Perpektong Harang?
Masama 'to! Sa ganitong sitwasyon...
Percival!
Paano mo ako nagawang linlangin?
Kailan ko ginawa 'yon?
Pinalabas mong naintindihan mo ako!
Naintindihan naman talaga kita.
Napagtanto kong wala ka talagang muwang.
Pero 'yon din ang gusto ko sa 'yo.
Basta, pakawalan mo na ako!
- Buwisit ka! - Hoy, 'wag kang malikot! Tumigil ka!
Buwisit!
Ito na naman!
Ito rin ang nagkulong kay Lancelot dati.
Noon, gumamit siya ng bolang pang-orasyon para mawala ang harang.
Sana hindi lang 'yon ang paraan para mawala 'to.
Hindi, hindi lang 'yon.
Pero, kailangan ng mataas na antas ng mahika para mabuwag ang harang.
Napakalaking pagkakamali!
Hinayaan nating makuha si Percival sa harap natin mismo!
Bakit hindi ka umatake no'ng tumakas 'yong lalaki?
Gamit ang mahika mo...
Puwede ring matamaan si Percival.
At isa pa,
nagdalawang-isip talaga siya nang marinig ang mga sinabi ni Percy.
Prinsipe Tristan, babalik kami sa kastilyo para sunduin si Binibining Thetis!
Salamat, Ginoong Pelio!
Conte distrad zordior berialuin.
Paano?
Binibining Gawain?
Hindi, kailangan ko muna silang habulin!
Tuluyang Pagbuwag ang ginamit mo na mahika ngayon, hindi ba?
Sino ka ba talaga?
Sundin ang aking kagustuhan, Sagradong espadang Litta.
Lancelot! Sundan din natin sila!
'Wag na. Ipaubaya na natin kay Tristan ang lahat.
Naglaho ba siya?
Tigil!
Tristan!
Kaya mo palang habulin ang lumilipad kong kalasag.
May nararamdaman din akong mahika sa unahan.
Isang espada?
- Ano? Saan ka... - Ha?
Di ba sinabi kong papatayin kita?
Madadamay rin ang kakampi mo!
Mukha ba 'kong may pakialam?
Tatapusin na kita!
'Wag!
Pellegarde!
Ayos ka lang ba?
Naku. Ang tanga mo talaga.
Bakit mo ako tinulungan kahit kalaban mo ako?
E, bakit mo ako prinotektahan?
Mali bang protektahan ang taong kinagigiliwan ko?
Kakaiba ka.
Ikaw rin naman. Aray!
Mula ako sa angkan ng mga dakilang hari.
Sa paglaban sa 'kin, parang nilabanan mo na ang kalangitan.
Matuto kang lumugar!
Tumigil ka na! Hindi pa ba sapat 'yon?
'Wag kang makialam, Prinsipe Tristan.
Inatake ako ng batang 'yan
habang sinusubukan kong talunin ang kalaban.
Hindi totoo 'yan!
Sinubukan mong tamaan si Percival kasama ng Kabalyero ng Kaguluhan!
Hindi mo talaga kayang palampasin ang maliliit na bagay, ano?
Hindi ka ba napapagod?
Tumabi ka.
Kontento ka na naman siguro.
Ako ang magpapasiya niyan.
Isa siyang kabalyero ng propesiya, katulad natin.
Maling saktan natin ang isa't isa, magkakampi tayo!
'Yan nga ang bumabagabag sa 'kin.
Nakakahiyang kasama ang isang tulad ko
sa isang grupo kung saan napapabilang kayo ng batang 'to.
Kampihan? Mga mahihina lang ang gumagawa n'on.
Tandaan mo 'to.
Ang taong mas malakas lang sa 'kin ang makakapagpasunod sa 'kin.
Sa madaling salita, wala, dahil perpekto ako at walang kahinaan!
Kung hindi ka sang-ayon, ipakita mo ang lakas mo.
Maliban na lang kung...
palamuti lang ang mga espadang dala mo.
Hindi ako gagamit ng espada laban sa isang kakampI!
Duwag.
Humingi ka ng tawad!
Mabait na tao si Tristan. Tinulungan niya kami ng mga kaibigan ko
kahit di kami magkakakilala, at mapanganib ang sitwasyon!
Ginagalit mo talaga ako, a!
Ang mabalasik na babaeng tulad mo...
ay tinatawag na...
Masama 'to! 'Wag mo na siyang inisin pa!
Ano nga ulit 'yon?
Tama! Isang mabangis na kabayong tulad mo...
Di...
Didisiplinahin kita.
Uy, sigurado ka bang di na natin kailangang sumunod?
Wala pa namang nangyayari.
Hindi ba't may nangyari na?
Wala ka bang pakialam na dinakip si Percival?
Buweno, tingnan natin ang lakas nila.
Pellegarde? Pero may sugat ka...
Dahil do'n, lamang na siya nang kaunti.
At parang nawala na ang kakaibang mahika na galing sa Pelio na 'yon.
Walang-hiya ka!
Kusang-loob ka bang lumapit para tapusin na kita?
Nagwawala na siya.
Gawain, tumigil ka na!
Matupok ka, buong-buo.
'Wag mo akong mamaliitin, bata.
Kalokohan.
Pellegarde!
Hinaharang niya ba ang mga atake niya?
Hindi, sinasangga niya.
Ano?
Kalaban siya, pero aaminin kong napakalakas ng kapangyarihan niya.
May pambihira ngang lakas at bilis ang mga atake ni Binibining Gawain, pero...
Ang dali mong basahin.
Hindi mo 'ko matatalo nang ganiyan.
Heto ang sa 'yo!
May dahilan kaya isa ka sa mga kabalyero ng propesiya.
Napakalaki ng potensiyal mo.
Pero, di pa talaga naaabot ng kakayahan mo ang pinakapotensiyal nito.
Baguhan ka pa talaga!
Perpekto at walang kahinaan?
Kalokohan!
Hindi mo ginagamit ang buong lakas ng kapangyarihan mo.
Kinokontrol ka lang ng kapangyarihang di mo alam gamitin.
Kung hindi ako ang nakalaban mo, malamang patay ka na.
Una, tanggapin mong baguhan ka pang bata
at magsanay ka pa nang husto.
Kung gusto mo pang mabuhay nang matagal.
Hangga't iniisip mong ikaw ang pinakamagaling sa buong mundo,
patunay 'yon na malayo pa ang lalakbayin mo.
Makakatulong sa paglago mo ang pagtanggap ng pagkatalo at...
Hindi!
Hindi ako natalo!
Hindi ako natatalo!
Ako ang pinakamalakas!
Hoy! Dapat makinig ka sa sinasabi ko, bata!
Pambihira. Para siyang nagwawalang kabayo!
Hala, nagpaiyak ka ng babae.
Sigurado akong hindi ako ang mali!
Pambihira. Hindi na masaya 'to.
Gusto ko sanang umalis na.
Maliban na lang kung...
Lalabanan mo ba ako?
Ayaw kong makipaglaban sa isang sugatan.
Bukod doon, may utang na loob ako sa 'yo sa pagliligtas kay Percival.
Pero huli na 'to.
Gano'n ba?
'Yan pala ang prinsipyo mo.
Hoy! Halika rito.
Tara na.
Magkita tayo ulit, Percival!
Sisiguraduhin ko sa susunod, estudyante na kita!
Ihanda mo ang sarili mo!
Ayoko!
Aray.
Ang hirap ng laban na 'yon.
Pagalingin.
Pasaway talaga.
Hindi sana ako natalo kung hindi siya lumaban!
Hindi patas 'yon!
Kawawa naman ako!
Tumahan ka na nga.
- Ano naman kung natalo ka ngayon... - Hindi!
Sinabi rin nina Lolo at Lola na ako ang pinakamalakas sa buong mundo!
At 'yon din ang tingin ko.
Nagkataon lang na wala ka sa kondisyon ngayon, di ba?
Tahan na. Madudumihan ang damit mo. Tumayo ka na.
Sige...
Sigurado akong mananalo ka na sa susunod.
- Talaga? - Oo.
- Hindi ba ako natatalo? - Hindi!
Ako ba ang pinakamalakas?
Oo naman!
Tara, taas-noo tayong bumalik sa Liones!
Ayaw kong isipin nila na nahirapan ako sa mahinang 'yon.
- Nahirapan? Natalo ka nga. - Manahimik ka!
'Wag kang mag-alala!
Walang may magdududa na natalo mo ang kalaban, Binibining Gawain.
Ang talas talaga ng mga mata mo.
Nagtataka ako kung paano niya naisama ang babaeng tulad niya, pero...
Uy, bata.
Patatawarin kita sa pagsuntok mo sa 'kin kanina, para kay Prinsipe Tristan.
Hindi ako bata. Ako si Percival!
At wala akong pakialam kung hindi mo ako patawarin!
Ano?
Percival! Habaan mo ang pasensiya mo!
Sabihin mo nga ulit 'yon!
Kanina lang, humahagulgol ka dahil natalo ka, bata!
Disiseis ako! Matanda na ako!
Kung gano'n, disiseis din ako!
Tumigil na kayong dalawa.
Unti-unti nang nawawala ang enerhiya ni Pellegarde.
E, si Percival?
Kasama siya nina Tristan at Gawain.
Kung gano'n, ligtas siya.
Talaga?
Kung gano'n, natalo nilang tatlo 'yong matandang lalaki?
Hindi. Mukhang nakatakas lang siya.
Nakakamanghang alam mo lahat 'yan. Para bang nakikita mo sila.
May problema ba?
Hindi ko napansin dahil sa mahika ni Pellegarde,
pero may nararamdaman akong kakaibang mahika.
Hintayin n'yo sina Percy at ang iba pa at sumama kayo sa kanila.
Pupunta ako sa kastilyo.
Ha? Hoy, Lancelot!
Ano'ng nangyari ro'n? Kailangan ba niyang magbanyo?
Hindi siya tulad mo.
Kayong dalawa pala,
ang kahina-hinalang pares na iniulat sa 'min.
Kung sasagutin n'yo kami nang maayos, wala kayong magiging problema.
Una, tanggalin n'yo ang balabal n'yo at ipakita ang mga mukha n'yo.
Marami pang mga Banal na Kabalyero ng Liones bukod sa mga nandito.
'Wag mo silang mamaliitin.
Tandaan mo kung sino'ng kausap mo, mababang nilalang.
Alam mo man lang ba ang lokasyon ng pakay natin?
Oo, alam ko naman na mas marami akong alam sa Liones
higit sa sinuman sa Camelot.
Kung gano'n, umalis ka na at tapusin ang misyon mo.
Buwisit! Sundan n'yo siya!
Kami ang mga kalaban n'yo.
Kaguluhan, magbigay ng bagong buhay.
Gumising ka, kaluluwa ng aking kasamahan na nasa purgatoryo.
Ano ang matinding mahika na 'to?
Magkasama nating gantihan ang mga nagpahiya sa 'tin.
O aking kasama, na dating kilala na isa sa Sampung Utos kasama ko.
Pigilan n'yo siya!
Masama 'to! Tapusin n'yo na agad siya!
Doktor?
Imposible.
Katulad nito 'yong mapanganib na mahika na lumitaw 16 taon na ang nakalilipas...
Pero natalo na sila ng Pitong Nakamamatay na Kasalanan.
Paano?
Ang Kamahalan! Nasaan ang Kamahalan?
Sila pa talaga ang binuhay nila, sa lahat ng tao.
'Wag kayong matakot! Sino ba kayo?
Isa akong tagapaglingkod ng Kaguluhan, Chaos Melascula.
Ako rin. Ako si Chaos Galland.
Binigyan kami ng kapangyarihan ni Haring Arthur.
Para tapusin ang Pitong Nakamamatay na Kasalanan
at ang Apat na Kabalyero ng Katapusan!
LABANAN NG FOUR KNIGHTS AT SERVANTS OF CHAOS
Tagapagsalin ng subtitle: Carlo Canaman